Мы махуэхэм
Мамырыгъэм и дунейпсо махуэщ
Армение Республикэм и лъэпкъ махуэшхуэщ — къэралыгъуэ щхьэхуэ щыхъуа махуэщ (1991)
1827 гъэм генерал Ермолов Алексей Кавказым ирашыжащ.
1942 гъэм Бахъсэн партизан гупыр Къармэхьэблэ щыIэ нэмыцэ гарнизоным теуащ, абы хэщIыныгъэшхуи иритащ.
ФокIадэм и 21 — 22-хэм Нартсанэ (Кисловодск) Урысейм щыяпэу щекIуэкIынущ «Макъамэм, гъуазджэмрэ къафэмрэ я дуней» дунейпсо фестивалыр. 1988 гъэм къыщыщIэдзауэ дунейм и щIыпIэ зэхуэмыдэхэм щекIуэкI а фестивалыр, макъамэ зэхуэс нэхъ ин дыдэу къалъытэри, рекордхэр зратхэ Гиннесс и тхылъым ихуащ.
Географие щIэныгъэхэм я доктор, КъБКъУ-м и профессор Борей Рауф и ныбжьыр илъэс 80 ирокъу.
КъБР-м щIыхь зиIэ и артисткэ Мысачэ Валентинэ къыщалъхуа махуэщ.
Химие щIэныгъэхэм я доктор, КъБКъУ-м и профессор Бей Iэуес и ныбжьыр илъэс 58-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градус 18 — 19, жэщым градус 15 — 17 щыхъунущ.
ФокIадэм и 22,
тхьэмахуэ
Махуэмрэ жэщымрэ зэхуэдэ щыхъу бжьыхьэ махуэщ
Автомобилыншэ махуэ дунейпсо акцэр ирагъэкIуэкI
Пылхэр хъумэным и дунейпсо махуэщ
Къэзахъстан Республикэм щыпсэу лъэпкъхэм я бзэхэм я махуэщ
Приморье щIыналъэм къаплъэным и махуэр щагъэлъапIэ.
Илъэс 225-рэ и пэкIэ пащтыхь гуащэ Екатеринэ ЕтIуанэм унафэ къыдигъэкIащ Оренбург Урысейм и муслъымэнхэм я япэ IуэхущIапIэ нэхъыщхьэ къыщызэIухыным теухуауэ.
1943 гъэм Нэхъыщхьэ, Воронежскэ фронтхэм я дзэхэр Днепр зэпрыкIащ.
Германием парламент хэхыныгъэхэр щокIуэкI.
УФ-м щекIуэкIынущ къэжэным и урысейпсо махуэр
Педагогикэ щIэныгъэхэм я доктор, профессор Мамхэгъ Раисэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх къыщешхынущ. Хуабэр махуэм градус 14 — 15, жэщым градус 12 — 13 щыхъунущ.
ФокIадэм и 23,
блыщхьэ
1869 гъэм Менделеев Дмитрий химие элементхэм я периодическэ законыр къызэIуихащ.
1924 гъэм Къэбэрдей-Балъкъэрым щIэныгъэншагъэр щыгъэкIуэдыным елэжьыну комиссэ къызэрагъэпэщащ.
1943 гъэм советыдзэхэм хуит къащIыжащ Полтавэ (Украинэ) къалэр.
КъБР-м и цIыхубэ тхакIуэ, КъБР-м и Къэрал саугъэтым и лауреат Тхьэгъэзит Зубер и ныбжьыр илъэс 79-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 16 — 19, жэщым градуси 9 — 11 щыхъунущ.
